#### פעיל וסביל

* ישנם פעלים הנתונים בצורה של פָּעִיל כמו:

רוֹחֶצֶת, מוֹדִיעִים, מִתְפַּרְנְסִים.

* ישנם פעלים הנתונים בצורה של סָבִיל כמו:

הבית שָמוּר.

הבית נִמְכַּר.

התפוחים נֶאכלו, נִגְמְרוּ, הוּצְאוּ.

* ההבחנה בין פָּעִיל לסָבִיל קשורה לבניינים וקשורה למבצע הפעולה.

**בניינים פעילים** **בניינים סבילים**

בנין קל ↔ בנין נפעל + זמן הווה של בנין קל (פעול)

בנין פִעֵל ↔ בנין פֻּעַל

בנין הפעיל ↔ בנין הֻפעַל

בד"כ גם בנין התפעל

# דוגמאות:

1. הילד אָכַל את התפוח (בנין קל) ↔ התפוח נֶאכל (על ידי הילד) (בנין נפעל)
2. האישה סָגְרָה את הבית (בנין קל) ↔ הבית נסגר ע"י האישה (בנין נפעל)
3. המנהל כִּנֵּס את הוועד (בנין פעל) ↔ הוועד כֻּנַּס בדחיפות (בנין פֻּעַל)
4. השוטר הִפְסִיק את המריבה (בנין הפעיל) ↔ המריבה הֻפְסְקָה (בנין הֻפעַל)

* לעיתים פעלים בבניין נִפְעל הם **פָּעִיל** ולא סביל

**דוגמאות**:

הילד נִכְנַס לכתה (בנין נִפְעַל) ← פָּעִיל

החיילים נִרְדְמוּ לאחר הפעולה (בנין נִפְעל) ← פָּעִיל

* פעלים מבניין הִתְפַעֵל יכולים להיות **פָּעִיל** וגם **סָבִיל**

**דוגמאות**:

המודעה הִתְפַרְסְמָה (בנין התפעל) ← סביל

המורה הִתְרַשְמָה ממני (בנין התפעל) ← פעיל

**כיצד להחליט אם הפועל הוא פעיל או סביל?**

1. לפי הבניין.
2. לפי הקשר בין **הפעולה** ובין **המבצע** (בתוך משפט).

דוגמא:

# פעיל

הילד פִרְסֵם את המודעה.

הילד הוא המבצע של הפעולה. לכן המשפט הוא פעיל.

הילד עצמו פרסם את המודעה.

# סביל

המודעה פֻרְסְמָה.

המודעה היא מקבל הפעולה (=מישהו אחר פרסם אותה).

הפועל הנתון הוא בבניין פֻּעַל = בנין סביל.

**Boy Thinking 1תרגיל - פעיל וסביל**

לפניכם משפטים ובהם פעלים בצורת פעיל ובצורת סביל.

סמנו **∨** ליד התשובה הנכונה. ציינו את הבניין.

# דוגמא:

|  |  |  |
| --- | --- | --- |
| **פעיל**   1. הילד מָצַא את המטבע. 2. המטבע נִמְצאָה לאחר חיפושים ארוכים. | **סביל** | **בניין** |
| **∨** |  | פָּעַל |
|  | **∨** | נִפְעַל |

המשך:

|  |  |  |  |
| --- | --- | --- | --- |
|  | פעיל | סביל | בניין |
| האיש השליך את הפסולת לפח. |  |  |  |
| הפסולת השלכה לפח. |  |  |  |
| הקונה הפעיל את המכשיר. |  |  |  |
| המכשיר הפעל ללא תקלות. |  |  |  |
| התינוק שפך את החלב. |  |  |  |
| החלב נשפך על הרצפה. |  |  |  |
| הוועד כנס בדחיפות. |  |  |  |
| המנהל כנס את וועד העובדים. |  |  |  |
| הזמר השמיע שיר חדש. |  |  |  |
| השיר החדש השמע במצעד הפזמונים השנתי. |  |  |  |
| מקרינים סרט קולנוע חדש. |  |  |  |
| הסרט החדש הקרן בפני אלפי צופים. |  |  |  |

#### Boy Thinking 1ניתוח כותרות מהעיתון

**לפניכם כותרות מהעיתון.**

**אתרו את הפועל בכל כותרת והקיפו אותו בעגול.**

**ציינו ליד כל פועל אם הוא פעיל או סביל.**

**ציינו שורש, בניין, גוף, זמן.**

**שימו ♥:**

בכותרות מהעיתון מרבים להשתמש בצורת סביל, בעיקר כאשר רוצים להדגיש את הפעולה שהתבצעה ולא להדגיש את מבצע הפעולה.

**ראש הממשלה נבחר ברוב קולות.**

הכותרת מדגישה שראש הממשלה נִבְחר (=נפעל/סביל) ואינה מעונינת להדגיש שהעם בָּחַר (פָּעַל/פעִיל), כי זה ברור וידוע.

הכותרות:

1. צה"ל ממתין.
2. צבירת ימי חופשה הוגבלה.
3. המדינה חוקרת.
4. סחבת מעכבת את פרוייקט המזל"ט הישראלי-אמריקני.
5. מובארק: ישראל צועדת לקראת שלום עם סוריה.
6. שתי פרשיות שוחד נחשפו במשרד הפנים.
7. אנשי עסקים מבקשים…
8. דובר צה"ל מכחיש…
9. ההסתדרות מאיימת…
10. אושר סיוע נוסף לתעשייה.
11. מקפיאים מחירים.
12. מפריחים בלונים.
13. הוגדל מספר הטיסות.

**דוגמא:**

|  |  |  |  |  |  |  |
| --- | --- | --- | --- | --- | --- | --- |
|  | **פעיל** | **סביל** | **שורש** | **בנין** | **גוף** | **זמן** |
| 1. צהל ממתין | V |  | מ.ת.ן | הִפְעִיל | נסתר | עבר |